- 1 JON
- <
- 4
- >

Sapta 4
Yupela i mas traim ol spirit, ol i kam long God, o nogat
1 Ol Mt 7.15, 24.4-5, 24.24, 1 Te 5.21, 2 Pi 2.1, 1 Jo 2.18, 2 Jo 1.7, KTH 2.2 pren, planti giaman profet i save raun nabaut long graun. Olsem na yupela i no ken bilip long olgeta man i kam long yupela na i tok, “Spirit bilong God i givim tok long mi.” Nogat. Yupela i mas traim olgeta spirit, bai yupela i ken save, ol i kam long God, o nogat. 2 Na 1 Ko 12.3, 1 Jo 5.1 pasin bilong yupela i ken save long Spirit bilong God, em i olsem. Sapos man i save tok, “Jisas Krais i bin kamap man tru,” orait Spirit bilong God i stap long dispela man.* Long taim Jon i raitim dispela pas, ol giaman profet i save mekim sampela kain tok i no stret long pasin bilong Jisas Krais. Yumi no save tru long tok bilong ol dispela man, tasol sampela saveman i ting, ol i skulim ol manmeri olsem, Jisas na Krais tupela i no wankain tru. Krais, em i olsem dispela Tok bipo bipo tru i bin i stap wantaim God (lukim Jon 1.1) na em i Pikinini bilong God. Tru, Krais i kamap man, tasol dispela wok God i mekim bilong kisim bek ol manmeri, em i mekim long han bilong Krais tasol. Ol samting man Jisas i bin mekim long taim em i stap long dispela graun, na long taim em i dai, em i no wok bilong Krais, na em i no helpim dispela wok bilong kisim bek ol manmeri. Tasol Jon i tok, dispela tok bilong ol giaman profet em i no stret tru. Jisas Krais em i Pikinini bilong God, na em i bin kamap wanpela man tru, na wok em i mekim, em tu i wanpela. 3 Na 2 Te 2.7, 1 Jo 2.18, 2.22, 2 Jo 1.7 sapos man i no mekim dispela kain tok long Jisas, orait dispela man i gat narapela spirit, em i no kam long God. Em i spirit bilong birua bilong Krais, bipo yupela i harim tok long em bai i kam. Na nau em i kam pinis na i stap long graun.
4 Ol Mt 12.29, Jo 16.33, 1 Ko 2.12, Ef 2.2, 6.12, 1 Jo 5.4-5 liklik pikinini bilong mi, yupela i bilong God, na yupela i daunim pinis ol dispela giaman profet, long wanem, dispela Spirit i stap insait long yupela em i winim spirit i stap insait long ol man bilong graun. 5 Ol Jo 3.31, 15.19, 17.14 dispela man ol i bilong graun. Olsem na tok bilong ol em i bilong graun tasol, na ol man bilong graun ol i save harim tok bilong ol. 6 Tasol Jo 8.47, 10.27, 14.17, 1 Ko 14.37, 2 Ko 10.7 yumi bilong God, na ol man i save long God, ol i save harim tok bilong yumi. Tasol man i no bilong God, em i no save harim tok bilong yumi. Long dispela pasin yumi inap save long Spirit bilong tok tru, na long spirit bilong giaman.
Man i laikim tru God em i mas laikim tu ol arapela
7 Ol 1 Jo 2.29, 3.10-11, 3.23 pren, yumi wan wan i mas laikim tru ol arapela, long wanem, pasin bilong laikim ol arapela em i pasin bilong God. Na man i laikim tru ol arapela, em i pikinini bilong God, na em i save tru long God. 8 God 1 Jo 2.4, 3.6, 4.16 yet em i as bilong dispela pasin bilong laikim ol arapela. Olsem na man i no save laikim ol arapela, em i no save long God. 9 God Jo 3.16, Ro 5.8, 8.32, 1 Jo 5.11 i gat wanpela Pikinini tasol, na em i salim dispela Pikinini i kam long graun, bai yumi kisim laip long em. Long dispela pasin God i soim yumi olsem em i laikim yumi tru. 10 Pasin Jo 15.16, Ro 5.8-10, Ta 3.4, 1 Jo 2.2 bilong laikim ol arapela, em i pasin bilong God. Yumi no ken ting, yumi bin laikim God pastaim. Nogat. God i laikim yumi pastaim. Olsem na em i bin salim Pikinini Man bilong en i kam long graun bilong lusim ol sin bilong yumi.
11 Ol Mt 18.33, Jo 15.12-13, 1 Jo 3.16 pren, long dispela pasin bilong en God i soim yumi olsem em i laikim yumi tru. Olsem na yumi wan wan i mas laikim tru ol arapela. 12 I Jo 1.18, 1 Ti 6.16, 1 Jo 2.5-6, 4.18-20 no gat wanpela man i bin lukim God. Tasol sapos yumi laikim tru ol arapela, orait God i stap wantaim yumi, na dispela pasin bilong en bilong laikim ol arapela, em i kamap strong pinis insait long laip bilong yumi.
13 Olsem Jo 14.20, 2 Ko 1.22, 1 Jo 3.24 wanem na yumi inap save, God i pas wantaim yumi na yumi pas wantaim em? Yumi save long dispela, long wanem, em i bin givim Spirit bilong em yet long yumi. 14 Yumi Jo 1.14, 3.17, 1 Jo 1.1-2 lukim pinis samting Papa i bin mekim. Em i bin salim Pikinini bilong en i kam bilong kisim bek olgeta manmeri bilong graun, na yumi save autim tok long ol dispela samting. 15 Sapos Ro 10.9, 1 Jo 5.1, 5.5 wanpela man i tok, “Jisas em i Pikinini Bilong God,” orait God i pas wantaim dispela man, na em i pas wantaim God.† Lukim tok i stap long 1 Jon 4.2. 16 Olsem 1 Jo 3.24, 4.8, 4.12 na yumi save na bilip strong olsem, God i laikim yumi tru, na dispela pasin bilong en i stap long laip bilong yumi.
God yet em i as bilong pasin bilong laikim tru ol arapela. Na man i save laikim tru ol arapela em i pas wantaim God, na God i pas wantaim em. 17 Sapos Je 2.13, 1 Jo 2.28, 3.3, 3.19-21 yumi stap olsem, orait dispela pasin bilong laikim ol arapela em i kamap strong pinis insait long laip bilong yumi. Na bai yumi no pret long de bilong bikpela kot bilong God. Tru, yumi stap long dispela graun, tasol yumi stap wankain olsem Krais yet, olsem na yumi no ken pret. 18 Man i save laikim ol arapela, em i no save pret. Sapos pasin bilong laikim ol arapela i kamap strong pinis insait long laip bilong wanpela man, orait dispela i save rausim pasin bilong pret. As bilong pret em i olsem. Man i save, em bai i kisim pe nogut, na dispela i mekim em i pret. Sapos wanpela man i pret, orait yumi ken save, pasin bilong laikim ol arapela i no kamap strong yet long laip bilong em.
19 Yumi save laikim ol arapela, long wanem, God i bin laikim yumi pastaim. 20 Sapos 1 Jo 2.4, 3.17, 4.12 wanpela man i tok, “Mi laikim tru God,” tasol em i no laikim wanpela bilong ol arapela manmeri bilong God, orait dispela man em i man bilong giaman. I no gat wanpela man i bin lukim God. Olsem na man i no save laikim ol arapela, em ol manmeri em i lukim pinis, em i no inap laikim God em i no bin lukim. 21 Dispela Mt 5.44-45, Mk 12.29-31, Jo 13.34, 15.12, 1 Jo 3.23 lo yumi kisim long Krais, em i olsem. Man i save laikim tru God, em i mas laikim tru ol arapela manmeri bilong God.

- 1 JON
- <
- 4
- >

4:1: Mt 7.15, 24.4-5, 24.24, 1 Te 5.21, 2 Pi 2.1, 1 Jo 2.18, 2 Jo 1.7, KTH 2.2

4:2: 1 Ko 12.3, 1 Jo 5.1

*4:2: Long taim Jon i raitim dispela pas, ol giaman profet i save mekim sampela kain tok i no stret long pasin bilong Jisas Krais. Yumi no save tru long tok bilong ol dispela man, tasol sampela saveman i ting, ol i skulim ol manmeri olsem, Jisas na Krais tupela i no wankain tru. Krais, em i olsem dispela Tok bipo bipo tru i bin i stap wantaim God (lukim Jon 1.1) na em i Pikinini bilong God. Tru, Krais i kamap man, tasol dispela wok God i mekim bilong kisim bek ol manmeri, em i mekim long han bilong Krais tasol. Ol samting man Jisas i bin mekim long taim em i stap long dispela graun, na long taim em i dai, em i no wok bilong Krais, na em i no helpim dispela wok bilong kisim bek ol manmeri. Tasol Jon i tok, dispela tok bilong ol giaman profet em i no stret tru. Jisas Krais em i Pikinini bilong God, na em i bin kamap wanpela man tru, na wok em i mekim, em tu i wanpela.

4:3: 2 Te 2.7, 1 Jo 2.18, 2.22, 2 Jo 1.7

4:4: Mt 12.29, Jo 16.33, 1 Ko 2.12, Ef 2.2, 6.12, 1 Jo 5.4-5

4:5: Jo 3.31, 15.19, 17.14

4:6: Jo 8.47, 10.27, 14.17, 1 Ko 14.37, 2 Ko 10.7

4:7: 1 Jo 2.29, 3.10-11, 3.23

4:8: 1 Jo 2.4, 3.6, 4.16

4:9: Jo 3.16, Ro 5.8, 8.32, 1 Jo 5.11

4:10: Jo 15.16, Ro 5.8-10, Ta 3.4, 1 Jo 2.2

4:11: Mt 18.33, Jo 15.12-13, 1 Jo 3.16

4:12: Jo 1.18, 1 Ti 6.16, 1 Jo 2.5-6, 4.18-20

4:13: Jo 14.20, 2 Ko 1.22, 1 Jo 3.24

4:14: Jo 1.14, 3.17, 1 Jo 1.1-2

4:15: Ro 10.9, 1 Jo 5.1, 5.5

†4:15: Lukim tok i stap long 1 Jon 4.2.

4:16: 1 Jo 3.24, 4.8, 4.12

4:17: Je 2.13, 1 Jo 2.28, 3.3, 3.19-21

4:20: 1 Jo 2.4, 3.17, 4.12

4:21: Mt 5.44-45, Mk 12.29-31, Jo 13.34, 15.12, 1 Jo 3.23

© 1969–2008 BSPNG